1788-89 കാലഘട്ടത്തിൽ പലരെയും വരച്ചകൂട്ടത്തിൽ 13 വയസ്സുള്ള ഓസ്റ്റന്റെ മാതൃകയിൽ ഓസിയാസ് ഹംഫ്രി വരച്ച ചിത്രം ആണ് "ദ റൈസ് പോർട്രെയ്റ്റ്" എന്നും വിശ്വസിക്കുന്നു.ഓസ്റ്റന്റെ വലിയ അമ്മാവൻ ഫ്രാൻസിസ് ഓസ്റ്റൻ, ജെയിൻ ഓസ്റ്റന്റെ വീട്ടിലെ സന്ദർശനസമയത്ത് ചുമതലപ്പെടുത്തി ഈ ചിത്രം വരപ്പിച്ചതാകാമെന്ന് ഈ ചിത്രത്തിൻറെ ഉടമസ്ഥർ കരുതുന്നു. ചിത്രീകരണം യഥാർത്ഥത്തിൽ തെറ്റായി ജൊഹാൻസോഫാനി വരച്ചതായിട്ടാണ് കരുതിയിരുന്നെങ്കിലും അതിനെ പിന്തുണയ്ക്കുന്നവർ ഇപ്പോൾ ഓജിയാസ് ഹംഫ്രി വരച്ചതാണെന്ന് തന്നെ വിശ്വസിക്കുന്നു. ഫ്രാൻസിസ് ഓസ്റ്റന് ഹംഫ്രിയെ അറിയാമായിരുന്നുവെന്നും 1780-ൽ ഫ്രാൻസിസ് ഓസ്റ്റന്റെ ചിത്രം വരച്ചിരുന്നുവെന്നും അഭിപ്രായപ്പെടുന്നു. ഇപ്പോൾ ഷെഫീൽഡ് ഗ്രേവ്സ് ഗ്യാലറിയിലാണ് ഈ ചിത്രം സൂക്ഷിച്ചിരിക്കുന്നത്.ഓസിയാസ് ഹംഫ്രിയുടെ സഹോദരൻ വില്യം ഹംഫ്രി, കെംസിങ്ങിന്റെ വികാരിയായിരുന്നു. ഇവർ സെവെനോക്സ്ൽ ഫ്രാൻസിസ് ഓസ്റ്റന്റെ വീടിന് അടുത്ത് താമസിച്ചിരുന്ന ഒരു അയൽക്കാരനും ആയിരുന്നു. കൂടാതെ ഫ്രാൻസിസ് ജേൻ ഓസ്റ്റന്റെ പിതാവിൻറെ കൂടെപിറക്കാത്ത ഒരു ജ്യേഷ്ഠനും ആയിരുന്നു.

1884-ൽ ജെയ്ൻ ഓസ്റ്റന്റെ ബന്ധുവായ ബ്രാബോർ പ്രഭു പ്രസിദ്ധീകരിച്ച അവളുടെ കത്തുകളുടെ ശേഖരിച്ച പതിപ്പിൽ ഛായാചിത്രം ഉപയോഗിച്ചു. 1920-ൽ പ്രസിദ്ധീകരിച്ച ഓസ്റ്റനെക്കുറിച്ചുള്ള പുസ്തകത്തിൽ മറ്റൊരു ബന്ധു മേരി അഗസ്റ്റ ഓസ്റ്റൺ-ലീ ഈ ചിത്രം വീണ്ടും ഉപയോഗിച്ചു. 1910-ൽ എമെറി വാക്കർ ഈ ചിത്രത്തിന്റെ പകർപ്പെടുത്തു. ലണ്ടനിലെ നാഷണൽ പോർട്രെയിറ്റ് ഗാലറി 1930 കളിൽ ഈ ചിത്രം വാങ്ങാൻ ശ്രമിച്ചുവെങ്കിലും വാങ്ങാൻ കഴിഞ്ഞില്ല. 1948-ൽ ഓസ്റ്റൻ പണ്ഡിതൻ ആർ. ഡബ്ല്യു. ചാപ്മാൻ ഒരു കോസ്റ്റ്യൂം വിദഗ്ദ്ധനല്ലെങ്കിലും വസ്ത്രധാരണ തെളിവുകളുടെ അടിസ്ഥാനത്തിൽ സിറ്ററിന്റെ ഐഡന്റിറ്റി നിരസിച്ചു. നാഷണൽ പോർട്രെയിറ്റ് ഗാലറി ജെയ്ൻ ഓസ്റ്റന്റെ ചെറിയ രേഖാചിത്രം വാങ്ങിയ അതേ സമയത്താണ് ഇത് ഓസ്റ്റന്റെ സഹോദരി കസാന്ദ്ര വരച്ചതെന്ന് അവർ അവകാശപ്പെടുന്നു. അതിനാൽ താൽപ്പര്യ വൈരുദ്ധ്യമുണ്ടാകാൻ സാധ്യതയുള്ളതായി കാണുന്നു. 1994-ൽ ഒളിമ്പിയയിൽ ഛായാചിത്രം പ്രദർശിപ്പിച്ചു. അന്നത്തെ ഉടമയായ ഹെൻ‌റി റൈസ് ഇത് നാഷണൽ പോർട്രെയിറ്റ് ഗാലറിക്ക് വാഗ്ദാനം ചെയ്തു. പക്ഷേ അവർ അത് വാങ്ങാൻ തയ്യാറായില്ല. ഛായാചിത്രം ഓസ്റ്റന്റെതല്ല എന്നതിന്റെ അടിസ്ഥാനത്തിൽ ദേശീയ പോർട്രെയിറ്റ് ഗാലറിയുടെ ഉപദേശപ്രകാരം ഒരു കയറ്റുമതി ലൈസൻസ് നൽകി. 2007-ൽ ന്യൂയോർക്കിലെ ക്രിസ്റ്റീസിൽ ഇത് ലേലത്തിന് വച്ചെങ്കിലും വിൽക്കുന്നതിൽ പരാജയപ്പെട്ടു. റൈസ് പോർട്രെയിറ്റിന്റെ ഉടമകൾ പറയുന്നതനുസരിച്ച്, നാഷണൽ പോർട്രെയിറ്റ് ഗാലറി വിൽപ്പനയ്ക്ക് മുമ്പ് ലേലക്കാരന് ആവശ്യപ്പെടാത്ത ഒരു ഇമെയിൽ എഴുതി, ചിത്രത്തിന്റെ ആധികാരികതയെ ചോദ്യം ചെയ്തു.
വേഷം
ലിഖിതങ്ങൾ
ഉത്ഭവം
ചരിത്രം